CELEX: 52012AP0396
Language: sk
Date: 2012-10-25 00:00:00
Title: Vymenovanie člena Výkonnej rady Európskej centrálnej banky Rozhodnutie Európskeho parlamentu z  25. októbra 2012 o odporúčaní Rady na vymenovanie člena Výkonnej rady Európskej centrálnej banky (C7-0195/2012 – 2012/0806(NLE))

11.3.2014   
            
            
               SK
            
            
               Úradný vestník Európskej únie
            
            
               CE 72/118
            
         Štvrtok 25. októbra 2012Vymenovanie člena Výkonnej rady Európskej centrálnej banky
   P7_TA(2012)0396
   Rozhodnutie Európskeho parlamentu z 25. októbra 2012 o odporúčaní Rady na vymenovanie člena Výkonnej rady Európskej centrálnej banky (C7-0195/2012 – 2012/0806(NLE))
   2014/C 72 E/19
   (Konzultácia)
   
      Európsky parlament,
   
   
               —
            
            
               so zreteľom na odporúčanie Rady z 10. júla 2012 (1),
            
         
               —
            
            
               so zreteľom na článok 283 ods. 2 druhý pododsek Zmluvy o fungovaní Európskej únie, v súlade s ktorým Európska rada konzultovala s Európskym parlamentom (C7-0195/2012),
            
         
               —
            
            
               so zreteľom na článok 109 rokovacieho poriadku,
            
         
               —
            
            
               so zreteľom na správu Výboru pre hospodárske a menové veci (A7-0348/2012),
            
         
               A.
            
            
               keďže formou listu z 13. júla 2012, ktorý bol doručený 18. júla 2012, Európska rada konzultovala s Európskym parlamentom o vymenovaní Yvesa Merscha za člena Výkonnej rady Európskej centrálnej banky (ECB) na funkčné obdobie ôsmich rokov,
            
         
               B.
            
            
               keďže Výbor pre hospodárske a menové veci Európskeho parlamentu následne pristúpil k posúdeniu poverovacích listín kandidáta, najmä so zreteľom na požiadavky ustanovené v článku 283 ods. 2 Zmluvy o fungovaní Európskej únie (ZFEÚ) a vzhľadom na potrebu úplnej nezávislosti ECB v oblasti menovej politiky podľa článku 130 ZFEÚ, a keďže v priebehu tohto posúdenia bol výboru doručený životopis kandidáta, ako aj jeho odpovede na písomný dotazník, ktorý mu bol zaslaný,
            
         
               C.
            
            
               keďže výbor následne usporiadal 22. októbra 2012 vypočutie kandidáta, počas ktorého kandidát predniesol úvodné vyhlásenie a potom odpovedal na otázky položené členmi výboru,
            
         
               D.
            
            
               keďže sa dosiahol široký konsenzus o tom, že kandidát je uznávanou osobnosťou, kvalifikovaným a skúseným odborníkom v menovej a bankovej oblasti, čo sú požiadavky na výkon úloh člena Výkonnej rady ECB,
            
         
               E.
            
            
               keďže pred skončením mandátu pani Tumpelovej-Gugerellovej poslanci Európskeho parlamentu neformálnym spôsobom otvorili otázku zastúpenia žien v ECB,
            
         
               F.
            
            
               keďže od založenia ECB až do odchodu pani Tumpelovej-Gugerellovej bola medzi členmi Výkonnej rady ECB vždy žena,
            
         
               G.
            
            
               keďže v súlade so zásadou lojálnej spolupráce medzi členskými štátmi a Úniou, ako je ustanovené v článku 4 ods. 3 ZFEÚ, výbor pred skončením mandátu pána Gonzaleza-Parama v máji 2012 listom, ktorý 8. mája 2012 predseda výboru zaslal v mene všetkých politických skupín predsedovi Euroskupiny, informoval Radu o nedostatku rozmanitosti vo Výkonnej rade ECB a o tom, že je potrebné, aby medzi kandidátmi bola žena,
            
         
               H.
            
            
               keďže v tom istom liste predseda výboru vyzval Euroskupinu, aby uplatňovala strednodobý plán podporovať ženy na vplyvných pozíciách v ECB, v národných centrálnych bankách a na vnútroštátnych ministerstvách financií,
            
         
               I.
            
            
               keďže na list z 8. mája 2012 neprišla žiadna oficiálna odpoveď,
            
         
               J.
            
            
               keďže v článku 2 Zmluvy o Európskej únii je ustanovená zásada rovnoprávneho postavenia žien a mužov,
            
         
               K.
            
            
               keďže článok 19 ZFEÚ oprávňuje Úniu bojovať proti diskriminácii založenej na pohlaví,
            
         
               L.
            
            
               keďže rodová rozmanitosť vo výkonných orgánoch a vládach zaručuje väčšiu kompetentnosť a širšie spektrum perspektív a keďže prijímať do zamestnania len mužov alebo len ženy znamená užší výber a riziko, že potenciálni vynikajúci kandidáti ostanú bez povšimnutia,
            
         
               M.
            
            
               keďže mandát súčasnej Výkonnej rady ECB trvá do roku 2018, takže výkonná rada bude do tohto dátumu teoreticky fungovať bez rodovej rozmanitosti,
            
         
               N.
            
            
               keďže predseda Európskeho parlamentu vo svojom liste z 19. septembra 2012 v nadväznosti na schôdzu Konferencie predsedov vyzval, aby sa predseda Európskej rady zaviazal, že zabezpečí, aby všetky inštitúcie Únie patriace do jeho pôsobnosti vykonávali konkrétne opatrenia na zaručenie rodovej vyváženosti,
            
         
               O.
            
            
               keďže Komisia prijala 21. septembra 2010 stratégiu rovnosti žien a mužov 2010 – 2015 (COM(2010)0491) a 16. apríla 2012 schválila správu o pokroku v oblasti rovnosti žien a mužov v roku 2011 (SWD(2012)0085),
            
         
               P.
            
            
               keďže súčasťou návrhu smernice Európskeho parlamentu a Rady o prístupe k činnosti úverových inštitúcií a o prudenciálnom dohľade nad úverovými inštitúciami a investičnými spoločnosťami (smernica o kapitálových požiadavkách (CRD4)), ktorý predložila Komisia, je požiadavka, aby inštitúcie zaviedli politiku na podporu rodovej rozmanitosti v riadiacich orgánoch,
            
         
               Q.
            
            
               keďže Európska rada prijala 7. marca 2011 Európsky pakt pre rodovú rovnosť na obdobie 2011 až 2020,
            
         
               R.
            
            
               keďže Európsky parlament prijal uznesenia z 13. marca 2012 o ženách v procese politického rozhodovania (2), z 8. marca 2011 o rovnosti žien a mužov v Európskej únii – 2010 (3) a zo 6. júla 2011 o ženách a riadení podnikov (4),
            
         
               1.
            
            
               nesúhlasí s odporúčaním Rady vymenovať Yvesa Merscha za člena Výkonnej rady ECB a požaduje stiahnutie odporúčania a predloženie nového;
            
         
               2.
            
            
               poveruje svojho predsedu, aby postúpil toto rozhodnutie Európskej rade, Rade a vládam členských štátov.
            
         
      (1)  Ú. v. EÚ C 215, 21.7.2012, s. 4.
   
      (2)  Prijaté texty, P7_TA(2012)0070.
   
      (3)  Ú. v. EÚ C 199 E, 7.7.2012, s. 65.
   
      (4)  Prijaté texty, P7_TA(2011)0330.